עוזי בלר

עוזי (עוזיאל) בלר (נולד ב-31 באוגוסט 1949) הוא רופא מומחה לגינקולוגיה ורפואת נשים וכירורגיה אונקולוגית. היה פרופסור באוניברסיטת בן-גוריון בנגב ובאוניברסיטה העברית בירושלים. ניהל את המרכז לבריאות האישה בקופת חולים כללית ואת אגף נשים ויולדות בבית החולים שערי צדק. בנוסף החל לעסוק, בשנים האחרונות, בכתיבה ספרותית.

קורות חיים
עוזי בלר נולד בירושלים. גדל בשכונת טלביה. הוא בנם של אהרון בלר, פרופסור לנוירוכירורגיה ושל אסיה בלר לבית אהרונוביץ. לבלר אחות אחת, רות, שנשואה לגינקולוג פרופ' יורם בייט (בנו של מנהל ארגון עליית הנוער הנס בייט) .

בלר בוגר הגימנסיה העברית רחביה (1967). במקביל ללימודיו היה חניך, מדריך ורשג"ד (ראש גדוד) בשבט מצדה - צופי ירושלים.  בתום לימודיו התגייס לצה"ל לסיירת חטיבת השריון 7 ושירת כחייל וכקצין. השתתף כלוחם וכמפקד במלחמת ההתשה ובמלחמת יום הכיפורים. 

בין השנים 1970 ועד 1977 למד רפואה, בבית הספר לרפואה באוניברסיטה העברית בירושלים. בתום לימודיו עשה התמחה במיילדות ובגינקולוגיה, בבית החולים הדסה בירושלים. הוא המשיך לתת-התמחות באונקולוגיה גינקולוגית, במרכז הרפואי באוניברסיטת ניו יורק בארצות הברית.

בתום ההתמחויות, בין השנים 1983 ועד 1985, עבד כרופא בכיר במחלקת נשים בבית החולים הדסה בירושלים, ובשנים 1985 ועד 1990 כרופא בכיר במחלקה לאונקולוגיה גינקולוגית במרכז הרפואי באוניברסיטת ניו יורק, שם הוצע לו גם לכהן כמנהל המחלקה (אך הוא החליט להשיב בשלילה ולחזור לישראל).

בשנת 1990 שב לישראל, הצטרף לבית החולים שערי צדק, והקים את המחלקה לגינקולוגיה כירורגית אונקולוגית, ועמד בראשה (1990 ועד 2016). בנוסף ניהל מ-1995 ועד 2017 את המרכז לבריאות האישה בקופת חולים כללית, והחל מ-2002 ועד 2017 היה המנהל של אגף נשים ויולדות בשערי צדק.

כיהן כפרופסור באוניברסיטה העברית בירושלים ובאוניברסיטת בן-גוריון בנגב.

לאחר פרישתו בגיל 67 מבית החולים שערי צדק, הצטרף כרופא בכיר לבתי החולים מעייני הישועה בבני ברק ואסותא אשדוד.

לצד עבודתו כרופא, ביצע בלר מחקרים רבים, והיה עורך וחבר בוועדות עורכים של כתבי עת. בשנים 2018-2008 היה עורך ראשי של כתב העת International Journal of Gynecological Cancer.

בלר היה חבר בוועדות שונות וחבר בארגונים בין-לאומיים. כיהן כנשיא .      

 פרסים והוקרה 
הוא זכה בפרס יוקרתי, אות ההוקרה ע"ש הגינקולוג האוסטרי פרופ' , מטעם ועד החברה לגינקולוגיה אונקולוגית של אוסטריה (AGO - Austria). הפרס ותעודת ההוקרה הוענקו לו בכנס השנתי של החברה האוסטרית בזלצבורג, שבו השתתפו כ-500 רופאים. בלר הוא הרופא הישראלי הראשון שזכה בפרס זה. בלר ציין בריאיון עיתונאי, כי עבורו קבלת הפרס היא "סגירת מעגל", מכיוון שאביו נאלץ לברוח מאוסטריה 78 שנה קודם לכן, עקב עליית הנאצים לשלטון.

ב-2022 נכלל ברשימת "40 הישראלים המבטיחים מתחת לגיל 80" של עיתון גלובס.

ב-2023 הוענקה לו תעודת הוקרה מטעם ועד האיגוד הישראלי למיילדות וגינקולוגיה על תרומתו רבת השנים לתחום זה. 

החברה הבין-לאומית לאונקולוגיה גינקולוגית והחברה האירופאית לאונקולוגיה גינקולוגית מעניקות פרס על שמו, למאמר מדעי מצטיין שפורסם על ידי חוקר צעיר בתחום.

 פרסומיו 

 ספר מדעי 

 עוזי בלר, חנוך לבבי, גינקולוגיה אונקולוגית: עקרונות האבחון והטיפול, תל אביב, הוצאת אאורורה, 2000

 מאמרים מדעיים 
במהלך השנים פרסם בלר מעל 100 מאמרים ופרקים בספרים ערוכים בתחומי התמחותו הרפואית. 

 מאמרי דעה ב"הארץ" 




 נובלות מקוריות 
מאז שנת 2023 בלר כותב ספרות עברית מקורית. עד תחילת 2026, הוא פרסם שלושה ספרים קריאה.
 מרשמים מהחיים, ראשון לציון, ידיעות אחרונות - ספרי חמד, 2023 (אוסף סיפורים קצרים).
 ליל המטריות, הוצאה עצמית, 2024. ספר קצר המוקדש ליורם בר סיני, מנרצחי טבח שבעה באוקטובר.
 לב של מגדלור -  הוצאה עצמית, 2025. הספר התפרסם כספר דיגיטלי.
כיום (2026) עוסק בלר בכתיבת ספרו הרביעי, שחלק מגיבוריו הם פוסט-טראומתיים. 

 חיים אישיים 
בלר התחתן פעמיים. בנישואיו הראשונים היה נשוי לפסיכולוגית פרופסור מיכל בלר לבית פדן, הנשיאה לשעבר של המרכז האקדמי לוינסקי-וינגייט. מנישואין אלה הוא אב לבת אחת.

בהמשך נישא לריבי בלר, מייסדת ומנכ"לית עמותת והדרת – הכוח השלישי "לחיזוק ולהעצמה של אוכלוסיית הגיל השלישי בישראל ולשינוי עמדות החברה ויחסה אל האזרח הוותיק". מנישואין אלה הוא אב לשתי בנות.

על חבריו וידידיו הקרובים בתקופת ילדותו ונעוריו נמנה בנימין נתניהו. 

בלר הוא בן דודו של העיתונאי דן מרגלית.

בשעות הפנאי שלו הוא חובב פעילויות ספורט: ריצה, שחייה ורכיבה על אופניים והוא משתתף בטריאתלונים.

בלר התגורר עשרות שנים בירושלים וכיום הוא מתגורר בתל אביב. 

 לקריאה נוספת 

 אהרון בלר 1996-1912 (עריכה: אלעד מרגל), הוצאת דוקוסטורי, רעננה, 2013 (אוטוביוגרפיה של אביו של עוזי בלר)

 קישורים חיצוניים 
 פרופ' עוזי בלר, מעיני ישועה
 Uzi Beller, באתר ResearchGate
 UZIEL BELLER, באתר gems
 Uzi Beller, באתר LinkedIn


 הערות שוליים 

קטגוריה:בוגרי גימנסיה רחביה
קטגוריה:חיילי חטיבה 7
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:גינקולוגים ישראלים
קטגוריה:סגל המרכז הרפואי שערי צדק
קטגוריה:סגל מרכז רפואי הדסה
קטגוריה:סגל בית החולים האוניברסיטאי אסותא אשדוד
קטגוריה:סגל אוניברסיטת בן-גוריון בנגב
קטגוריה:סגל האוניברסיטה העברית בירושלים: רפואה
קטגוריה:רופאי שירותי בריאות כללית
קטגוריה:סגל מרכז רפואי מעיני הישועה
קטגוריה:ירושלים: אישים
קטגוריה:סופרים ישראלים
קטגוריה:בוגרי תנועת הצופים בישראל
קטגוריה:ישראלים שנולדו ב-1949